b'\n_START_ARTICLE_\nSandpapir\n_START_PARAGRAPH_\nSandpapir eller glaspapir er generiske navne brugt om en type belagte slibemidler, der best\xc3\xa5r af ark af papir eller stof med slibemateriale limet fast til den ene side. Sandpapir produceres i en r\xc3\xa6kke finhedsvarianter, og bruges til at fjerne materiale fra overflader, enten for at g\xc3\xb8re dem glattere, for at fjerne et lag af materiale (s\xc3\xa5som gammel maling) eller nogle gange for at g\xc3\xb8re en overflade mere ru (for eksempel til forberedelse til limning)._NEWLINE_Finhed beskrives med den gennemsnitlige partikeldiameter. Jo st\xc3\xb8rre finhed, desto mindre partikelst\xc3\xb8rrelse. Jo mindre finhed, desto st\xc3\xb8rre partikelst\xc3\xb8rrelse.'